અમિત શાહે પોતાના ભાષણની શરૂઆત કરતા કહ્યું હતું કે અટલ બિહારી વાજપેયીના નિધન પછી દેશની રાજનીતિમાં જે ખોટ પડી છે તે ભરી શકાય તેમ નથી. શાહે કહ્યું કે, પૂર્વોત્તરના વિકાસ માટે અલગ મંત્રાલય વાજપેયીજીના સમયમાં બન્યું હતું. 3 નવા રાજ્યો બનાવવામાં આવ્યા. આદિવાસીઓના વિકાસ માટે અલગ મંત્રાલય બન્યું. આ સાથે જ પોખરણમાં બીજીવાર ભારતે પોતાની તાકાતનું પ્રદર્શન કર્યું હતું. શાહે વધુમાં કહ્યું કે, ‘અટલ-અડવાણીજીએ જે સંઘર્ષ કર્યો તેના પરિણામ સ્વરૂપ ભાજપ આજે બે સીટથી આ સ્થાન પર પહોંચી શક્યું છે.’